# 

Na osnovu člana 52. Poslovnika Narodne skupštine Republike Srpske („Službeni glasnik Republike Srpske“, broj 66/20) Odbor za reviziju je na svojoj Osmoj sjednici, održanoj 28. oktobra 2024. godine, usvojio

**Z A P I S N I K**

**sa Šeste sjednice Odbora, održane 13. marta 2024. godine**

Mirjana Orašanin, predsjednik Odbora, zatražila je u 19.20 časova da se zakaže sjednica Odbora u 19.45 časova. Sjednica je zakazana u skladu sa članom 41. stav 2. Poslovnika Narodne skupštine Republike Srpske („Službeni glasnik Republike Srpske“, broj 66/20) i počela je u 19.50 časova.

Sjednici odbora su prisustvovali: Mirjana Orašanin, predsjednik Odbora, Predrag Nešić, Nebojša Vukanović, Strahinja Bašević, Biljana Petković i Saša Grbić, članovi.

Sjednici nisu prisustvovali: Zoran Kokanović, Srđan Mazalica i Dragan Galić, članovi Odbora.

Predsjednik Odbora Mirjana Orašanin obrazložila je hitno sazivanje sjednice Odbora kako bi bili doneseni zaključci u vezi sa negativnim revizorskim izvještajima koji su razmatrani na Osmoj redovnoj sjednici Narodne skupštine.

Potom je predložila je zaključak da Narodna skupština zatraži od revidiranih subjekata, čiji se izvještaji razmatraju na Osmoj redovnoj sjednici Narodne skupštine, da dostave izvještaj o provedenim preporukama, a to su: Lutrija Republike Srpske a. d. Banja Luka, JPŠ „Šume Republike Srpske“ a. d. Sokolac, Bolnica Trebinje, Univerzitetska bolnica Foča, Bolnica Gradiška, Dom zdravlja „Vaso Pelagić“ Čajniče i Dom zdravlja Srebrenica.

Strahinja Bašević predložio je zaključak koji se odnosi na iste subjekte, da Odbor za reviziju traži da se dostave izvještaji o provedenim preporukama, smatrajući da nema potrebe da takav zaključak usvaja Narodna skupština.

Nakon diskusije članovi Odbora su jednoglasno usvojili Zaključak da se Odboru za reviziju u roku od 90 dana dostave izvještaji o provedenim preporukama iz izvještaja Glavne službe za reviziju javnog sektora Republike Srpske.

Zaključci su, u formi akta, upućeni pojedinačno revidiranim subjektima: Lutriji Republike Srpske a. d. Banja Luka, JPŠ „Šume Republike Srpske“ a. d. Sokolac, Bolnici Trebinje, Univerzitetskoj bolnici Foča, Bolnici Gradiška, Domu zdravlja „Vaso Pelagić“ Čajniče i Domu zdravlja Srebrenica.

Sjednica Odbora je završena u 20.15 časova.

|  |  |  |
| --- | --- | --- |
|  |  | **PREDSJEDNIK ODBORA** |
|  |  | **Mirjana Orašanin** |